กฎกระทรวงการแสดงข้อมูลที่เกี่ยวข้องกับการพิจารณาตอบโต้การทุ่มตลาดและการอุดหนุนและการหลบเลี่ยงมาตรการตอบโต้การทุ่มตลาดและการอุดหนุนพ.ศ. ๒๕๖๓[๑] อาศัยอำนาจตามความในมาตรา๕ วรรคสอง มาตรา ๒๕ และมาตรา ๗๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ และมาตรา ๖ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ(ฉบับที่ ๒) พ.ศ. ๒๕๖๒ รัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้ข้อ ๑ ให้ยกเลิกกฎกระทรวงฉบับที่ ๔ (พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ข้อ ๒ เมื่อคณะกรรมการมีคำวินิจฉัยเกี่ยวกับการพิจารณาตอบโต้การทุ่มตลาดและการอุดหนุน การหลบเลี่ยงมาตรการตอบโต้การทุ่มตลาดและการอุดหนุนหรือการพิจารณาความตกลงเพื่อระงับการทุ่มตลาดหรือการอุดหนุน ให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทั้งนี้ ตามที่กำหนดในกฎกระทรวงนี้ประกาศตามวรรคหนึ่ง ให้ประกาศในราชกิจจานุเบกษา และให้แจ้งเป็นหนังสือให้ผู้มีส่วนได้เสียทราบข้อ ๓ กรณีคณะกรรมการมีคำวินิจฉัยเบื้องต้น ในประกาศอย่างน้อยต้องมีรายการดังต่อไปนี้(๑) ชื่อผู้ส่งออกจากต่างประเทศหรือผู้ผลิตในต่างประเทศหรือชื่อประเทศผู้ส่งออก หรือประเทศแหล่งกำเนิดในกรณีที่ไม่สามารถระบุชื่อผู้ส่งออกหรือผู้ผลิตได้(๒) ลักษณะของสินค้าเท่าที่จำเป็นต่อการดำเนินพิธีการทางศุลกากรในกรณีที่มีการใช้มาตรการชั่วคราว(๓) ในกรณีการทุ่มตลาด ส่วนเหลื่อมการทุ่มตลาดที่คำนวณได้วิธีการเปรียบเทียบราคาส่งออกและมูลค่าปกติตามมาตรา ๑๘ และเหตุผลที่ใช้วิธีการเปรียบเทียบดังกล่าวและในกรณีการอุดหนุน มูลค่าของประโยชน์ที่ได้รับจากการอุดหนุน และฐานในการพิจารณาว่ามีการอุดหนุน(๔) การพิจารณาความเสียหายตามมาตรา๑๙(๕) รายละเอียดข้อเท็จจริงและข้อกฎหมายที่ใช้รับฟังว่ามีการทุ่มตลาดหรือการอุดหนุนและมีความเสียหาย(๖) เหตุผลหลักในการวินิจฉัย และเหตุผลในการกำหนดให้มีการใช้มาตรการชั่วคราว (ถ้ามี)ข้อ ๔ กรณีคณะกรรมการมีคำวินิจฉัยชั้นที่สุด ในประกาศอย่างน้อยต้องมีรายการดังต่อไปนี้ (๑) รายการตามข้อ๓(๒) ข้อโต้แย้งหรือข้อกล่าวอ้างของผู้มีส่วนได้เสียและเหตุผลที่ใช้ยอมรับหรือปฏิเสธข้อโต้แย้งหรือข้อกล่าวอ้างดังกล่าว(๓) ในกรณีที่ใช้วิธีการหาส่วนเหลื่อมการทุ่มตลาดจากการสุ่มตัวอย่างตามมาตรา๑๘วรรคสาม ให้แสดงหลักเกณฑ์การกำหนดอากรตอบโต้การทุ่มตลาดหรือการอุดหนุนสำหรับผู้ส่งออกจากต่างประเทศซึ่งสินค้าที่ถูกพิจารณาและมีการไต่สวนแต่ละรายด้วยข้อ ๕ กรณีคณะกรรมการให้ความเห็นชอบความตกลงเพื่อระงับการทุ่มตลาดหรือการอุดหนุนในประกาศอย่างน้อยต้องมีรายการ ดังต่อไปนี้(๑) รายการตามข้อ๓(๒) รายละเอียดข้อเท็จจริงและข้อกฎหมายที่เกี่ยวข้องที่ใช้เป็นหลักในการให้ความเห็นชอบความตกลงเพื่อระงับการทุ่มตลาดหรือการอุดหนุน(๓) รายละเอียดของความตกลงเพื่อระงับการทุ่มตลาดหรือการอุดหนุนข้อ ๖ ในกรณีที่ความตกลงเพื่อระงับการทุ่มตลาดหรือการอุดหนุนสิ้นสุดลงเนื่องจากมีการฝ่าฝืนหรือยกเลิกความตกลงดังกล่าวให้ประกาศรายละเอียดข้อเท็จจริงและข้อกฎหมายซึ่งเป็นเหตุที่ทำให้ความตกลงสิ้นสุดลงข้อ ๗ กรณีคณะกรรมการมีคำวินิจฉัยเกี่ยวกับการหลบเลี่ยงมาตรการตอบโต้ในประกาศอย่างน้อยต้องมีรายการดังต่อไปนี้(๑) ชื่อผู้ส่งออกจากต่างประเทศหรือผู้ผลิตในต่างประเทศหรือชื่อผู้ประกอบสินค้าตามมาตรา ๗๑/๑ แล้วแต่กรณี(๒) ลักษณะของสินค้าเท่าที่จำเป็นต่อการดำเนินพิธีการทางศุลกากรกรณีที่มีการขยายมาตรการ(๓) ข้อโต้แย้งหรือข้อกล่าวอ้างของผู้มีส่วนได้เสียและเหตุผลที่ใช้ยอมรับหรือปฏิเสธข้อโต้แย้งหรือข้อกล่าวอ้างดังกล่าว(๔) เหตุผลหลักในการวินิจฉัยข้อ ๘ ในกรณีที่คณะกรรมการมีคำวินิจฉัยเกี่ยวกับการทบทวนตามมาตรา๕๖ มาตรา ๕๗ และมาตรา ๕๘ ให้นำข้อ ๔ มาใช้บังคับด้วยโดยอนุโลมในกรณีที่คณะกรรมการมีคำวินิจฉัยเกี่ยวกับการทบทวนตามมาตรา๗๑/๑๗ ให้นำข้อ ๗ มาใช้บังคับด้วยโดยอนุโลมข้อ ๙ การออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาตามที่กำหนดในกฎกระทรวงนี้ต้องไม่เป็นการเปิดเผยข้อมูลข่าวสารที่ต้องปกปิดตามมาตรา๒๖ให้ไว้ณ วันที่ ๑๑ กันยายน พ.ศ. ๒๕๖๓จุรินทร์ลักษณวิศิษฏ์รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ (ฉบับที่ ๒) พ.ศ.๒๕๖๒ ได้เพิ่มเติมบทบัญญัติว่าด้วยการหลบเลี่ยงมาตรการตอบโต้การทุ่มตลาดและการอุดหนุนสมควรปรับปรุงหลักเกณฑ์และวิธีการในการแสดงข้อมูลให้ครอบคลุมถึงการแสดงข้อมูลที่เกี่ยวข้องกับการไต่สวนการหลบเลี่ยงมาตรการตอบโต้การทุ่มตลาดและการอุดหนุนด้วยจึงจำเป็นต้องออกกฎกระทรวงนี้ชญานิศ/จัดทำ๒๑ ตุลาคม ๒๕๖๓สุภาทิพย์/ตรวจ๒๒ ตุลาคม ๒๕๖๓[๑]ราชกิจจานุเบกษา เล่ม ๑๓๗/ตอนที่ ๘๔ ก/หน้า ๖/๑๒ ตุลาคม ๒๕๖๓